Oficiālais Vēstnesis L 150 , 01/07/1995 Lpp. 0016 - 0017



Komisijas Regula (EK) Nr. 1562/95 (1995. gada 29. jūnijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 3115/94 [2], un īpaši tās 9. pantu, tā kā, lai nodrošinātu minētās Regulas pielikumā pievienotās kombinētās nomenklatūras vienādu piemērošanu, ir jānosaka pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem ar nolūku piemērot tarifu vai citus pasākumus, kas saistīti ar preču tirdzniecību; tā kā atbilstīgi minētajiem vispārīgajiem noteikumiem preces, kas raksturotas šās regulas pielikuma tabulas 1. ailē, jāklasificē saskaņā ar attiecīgajiem KN kodiem, kas norādīti 2. ailē, saskaņā ar pamatojumu 3. ailē; tā kā, ievērojot Kopienā spēkā esošos pasākumus attiecībā uz divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos ievedot Kopienā, ir lietderīgi, ka uz saistošu izziņu par tarifu, kuru par preču klasifikāciju kombinētajā nomenklatūrā izdevis dalībvalsts muitas dienests, bet kas neatbilst šai regulai, personas, kuru rīcībā ir šāda izziņa, var turpināt atsaukties 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [3]; tā kā šajā regulā paredzētie pasākumi ir saskaņā ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos ievedot Kopienā, uz saistošu izziņu par tarifu, ko par preču klasifikāciju kombinētajā nomenklatūrā izdevis dalībvalsts muitas dienests, bet kas vairs neatbilst šai regulai, var turpināt atsaukties 60 dienas saskaņā ar 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 29. jūnijā Komisijas vārdā — Komisijas loceklis Mario Monti [1] OV L 345., 12.31.1994., 1. lpp. [2] OV L 256., 9.7.1987., 1. lpp. [3] OV L 302., 10.19.1992., 1. lpp. -------------------------------------------------- PIELIKUMS Preču apraksts | Klasifikācijas KN kods | Pamatojums | (1) | (2) | (3) | Liela izmēra plakans loksnes veida izstrādājums no smaga kokvilnas audekla, ūdensnecaurlaidīgs, priekšējā un pakaļējā daļā mazliet ieliekts, paredzēts transportlīdzekļa piekabes augšas pārklāšanai. Izstrādājuma visas malas ir apvīlētas, un tām piestiprinātas sloksnes un cilpiņas, ar ko izstrādājumu piestiprināt piekabei. Izstrādājumam ir 16 cm plati sānu pārloki (no brezenta). (Sk. attēlu Nr. 539) | 63061100 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 6306 un 63061100 aprakstu. Sk. arī harmonizētās sistēmas paskaidrojumus par pozīciju 6306. | +++++ TIFF +++++ | --------------------------------------------------